Z A P I S N I K

sa 5. sjednice Upravnog vijeća Pučkog otvorenog učilišta Samobor održane 26.01.2022. s početkom u 16:30 sati putem Zoom-a.

Sjednici nazoče svi članovi Upravnog vijeća, ravnateljica POU Samobor, sindikalna povjerenica i zapisničarka.

Članovi Upravnog vijeća POU Samobor utvrdili su da postoji kvorum i da se mogu donositi pravovaljane odluke te jednoglasno prihvatili predloženi

Članovi Upravnog vijeća POU Samobor utvrdili su da postoji kvorum i da se mogu donositi pravovaljane odluke te jednoglasno prihvatili predloženi

DNEVNI RED

1. Verifikacija zapisnika s prošle sjednice
2. Donošenje Okvirnog godišnjeg plana i programa  POU Samobor sukladno novom Zakonu o obrazovanju odraslih
3. Odabir kandidata za zapošljavanje na natječaj za samostalnog referenta za rad s mladima
4. Razno

Ad 1.

Članovi Upravnog vijeća jednoglasno prihvaćaju Zapisnik s 4. sjednice u tekstu datom za sjednicu.

Ad 2.

Predsjednica daje riječ ravnateljici.

Ravnateljica pojašnjava da naš odjel obrazovanja provodi veliki broj programa za djecu i odrasle te da nastojimo građanima ponuditi sve obrazovne programe koje traže. Stoga je predložen Okvirni godišnji plan koji uključuje cijeli spektar različitih aktivnosti cjeloživotnog obrazovanja – formalne i neformalne obrazovne programe, predavanja itd. Obzirom na odredbe novog Zakona o obrazovanju odraslih značajno će se povećati administrativni poslovi vezani uz cjeloživotno obrazovanje, a popis poslova koje već rade kolegice u obrazovanju je iznimno velik tako da se očekuje problem nedostatnih ljudskih resursa u obrazovanju.

Predsjednica pita kada zakon stupa na snagu?

Ravnateljica odgovara da je već stupio na snagu, ali još nisu objavljeni Pravilnici kojima će se propisati način postupanja, trebali bi biti objavljeni tijekom godine. Temeljem novog zakona svi će naši programi trebati recertifikaciju kroz sljedeće tri godine. Vaučeri (tzv. bonovi) koji osiguravaju građanima besplatno cjeloživotno obrazovanje biti će dostupni od 1.4. ove godine. Novina je i vanjsko vrednovanje te obaveza zapošljavanje nastavnika na neodređeno. Kako će se objavljivati Pravilnici, tako ćemo se mi prilagođavati promjenama.

 Članovi Upravnog vijeća jednoglasno prihvaćaju Okvirni godišnji plan POU Samobor u tekstu datom za sjednicu.

**Ad 3.**

Predsjednica daje riječ ravnateljici.

Ravnateljica putem share screena pokazuje zapisnik povjerenstva za odabir kandidata članovima UV-a. Ukratko prolazi kroz zapisnik kroz nekoliko primjera za svaki postupak komisije (pregled natječajne dokumentacije, razgovore s kandidatima, odabir kandidata za pismenu provjeru sposobnosti). Pismena provjera sastojala se od zadataka koje će kandidat na radnom mjestu zaista i raditi npr. osmislite aktivnost za mlade. Povjerenstvo je jednoglasno odabralo kandidatkinju. Pozvali smo je na još jedan razgovor i detaljno ju upoznali s uvjetima rada, posebice specifičnim radnim vremenom.

Članovi Upravnog vijeća jednoglasno prihvaćaju prijedlog Povjerenstva za odabir kandidata i potvrđuju odabir kandidata za zapošljavanje na radnom mjestu samostalnog referenta za rad s mladima na neodređeno vrijeme.

Ad 4.

Ravnateljica postavlja pitanje zapošljavanja voditelja Centra za mlade.

Predsjednica UV-a odgovara da intenzivno razgovaraju o tome.

Ravnateljica iznosi da su se na natječaj za referenta za tehničke poslove javila tri kandidata, dvojica nemaju stručnu spremu a jedan ima, ali ima i VSS i trenutno je u selekcijskom postupku na Filozofskom fakultetu. Čekamo da nam se javi tako da selekcijski postupak još traje.

Što se tiče ljudskih resursa, tu smo podkapacitirani, dvoje radnika je na dugotrajnom bolovanju, dvoje ima koronu, tu su i samoizolacije radi djece. Dobili smo poziv na sud, ovlastili smo odvjetnika za zastupanje.

Sindikalna povjerenica postavlja pitanje povratka radnika s dugotrajnog bolovanja, možemo li uzeti nekoga na kratkoročnu zamjenu bez obzira na spremu jer ne znamo kada će se on vratiti s bolovanja.

Ravnateljica odgovara da je razgovarala s pravnicom Grada koja joj je rekla da ne smijemo zapošljavati ako nema traženu stručnu spremu. Može još pitati odvjetnika.

Predsjednica UV-a sugerira da se svakako još raspitamo. Što je s isplatom naknade za dugotrajno bolovanje za radnika?

Ravnateljica odgovara da smo već isplatili jer u POR-u piše da ima pravo na godišnju pomoć.

Više nije bilo pitanja te predsjednica zaključuje sjednicu u 17:15.